Jakob Oftebro

**Jakob Oftebro** (født 1986) er en norsk skuespiller som har medvirket i en rekke norske, danske og svenske filmer og TV-produksjoner.

## Utdannelse og kunstnerisk virke
Oftebro kom inn på Statens teaterhøgskole i 2004 i en alder av 18 år (uten generell studiekompetanse), som tidenes nest yngste elev på skolen. Våren 2007 jobbet Oftebro på Rogaland Teater før han studerte videre ved Statens Scenekunstskole i København.

Oftebro var ansatt på teatret Mungo Park i Allerød nord for København fra 2008 til 2011.

I 2012 spilte han i NRKs *[[Erobreren (TV-serie)|Erobreren]]* basert på Jan Kjærstads trilogi *[[Forføreren]]*, *[[Erobreren (TV-serie)|Erobreren]]* og *[[Oppdageren]]*. Han spiller den yngre Jonas Wergeland som senere blir en av Norges mest kjente TV-profiler. Oftebro spilte i 2012 i filmen *[[Kon-Tiki (spillefilm)|Kon-Tiki]]*, han var gjestekomiker i *[[Torsdag kveld fra Nydalen]]* våren 2012 og spilte Johannes i filmatiseringen av Hamsuns *[[Victoria (roman)|Victoria]]* i 2013. I 2015 var han med i NRK-produksjonene *Hæsjtægg* og *[[Unge lovende]]*. Han har hovedrollen i *[[Birkebeinerne (film)|Birkebeinerne]]* (2016) og er med i Hans Petter Molands *[[Kraftidioten]]*. Han og faren hadde hovedrollene i *[[Peer Gynt]]* på friluftscenen ved Gålåvatnet i 2017.

Oftebro hadde en birolle i den dansk-svenske kriminalserien *[[Broen]].* I den danske TV-storsatsingen *[[1864 (TV-serie)|1864]]* spilte han en av hovedrollene. Han medvirket også i den TV-serien *[[Lilyhammer]]*, som var en norsk/amerikansk samproduksjon. I Danmark har han også medvirket i filmer som: *Lev stærkt*, *Når dyrene drømmer*, *Skammerens datter*, *[[Flaskepost fra P (film)|Flaskepost fra P]]*, *[[Tordenskjold & Kold|Tordenskiold og Kold]]* og *[[Gullkysten (film)|Guldkysten]]* med regi Daniel Dencik, der Oftebro fikk svært gode kritikker. I Sverige har han hatt sentrale roller i filmene *[[Så och på jorden]]*, *[[Mordene i Fjällbacka]]* og *[[Tyskerungen]]*.

Oftebro har også medvirket i den britisk-produserte filmen *[[Snømannen (spillefilm)|Snømannen]]* fra 2017, basert på Jo Nesbøs krimroman ved samme navn.

## Familie
Han er sønn av skuespiller Nils Ole Oftebro og kulturjournalist Kaja Korsvold. Oftebro er halvbror til skuespiller Jonas Hoff Oftebro.

## Film og TV
* 2004: *[[Bare Bea]]* (spillefilm) – Jørgen
* 2008: *[[Max Manus (film)|Max Manus]]* (spillefilm) – Lars Emil Erichsen
* 2011: *[[Varg Veum – Svarte får]]* (spillefilm) – Asbjørn Søvold
* 2012: *[[Erobreren (TV-serie)|Erobreren]]* – Jonas Wergeland
* 2012: *[[Kon-Tiki (spillefilm)|Kon-Tiki]]* (spillefilm) – Torstein Raaby
* 2012: *[[Reisen til julestjernen (2012)|Reisen til julestjernen]]* (spillefilm) – Ole
* 2013: *[[Victoria (2013)|Victoria]]* (spillefilm) – Johannes
* 2013: *[[Tyskerungen]]* (spillefilm) – Hans Olavsen
* 2013: *[[Lilyhammer]]* (TV-serie) – Chris
* 2014: *[[1864 (TV-serie)|1864]]* (TV-serie) – Laust
* 2014: ** – Martin
* 2014: *[[Kraftidioten]]* (spillefilm) – Aron Horowitz («Junior»)
* 2015: *[[Skammerens datter (film)|Skammerens datter]]* (spillefilm) – Nico
* 2015: *[[Gullkysten (film)|Guldkysten]]* (spillefilm) – Wulff
* 2015: *[[Unge lovende]]* (TV-serie) – Anders
* 2015: *[[Så og på jorden (film)|Så og på jorden]]* (spillefilm) – Axel
* 2016: *[[Tordenskjold & Kold]]* (spillefilm) – Peter Wessel Tordenskiold
* 2016: *[[Flaskepost fra P (film)|Flaskepost fra P]]* (spillefilm) – politimann
* 2016: *[[Birkebeinerne (film)|Birkebeinerne]]* (spillefilm) – Skiervald
* 2017: *[[Monster (TV-serie)|Monster]]* (TV-serie) – Joel Dreyer
* 2017: *[[Tom of Finland (film)|Tom of Finland]]* (spillefilm) – Jack
* 2017: *[[Snømannen (spillefilm)|Snømannen]]* (spillefilm) – Skarre
* 2017: *[[Gisseltakingen]]* (originaltittel: *Gidseltagningen*) (spillefilm) – Alpha
* 2017: *Rivalene* (originaltittel: *Mesteren*) (spillefilm) – Casper
* 2018: *[[Agent Hamilton (film fra 2018)|Agent Hamilton]]* – Carl Hamilton
* 2018: *[[Skammerens datter 2: Slangenes gave]]* (spillefilm) – Nico
* 2018: *[[Kriger (TV-serie)|Kriger]]* (TV-serie) – Peter
* 2020: *[[Den største forbrytelsen (film)|Den største forbrytelsen]]* (spillefilm) – Charles Braude
* 2021: *[[Margrete den første (film)|Margrete den første]]* (spillefilm) – Den falske Oluf
* 2023: *[[Kids in Crime]]* (TV-serie) – Freddy Hælvette
* 2025: *[[Stenbeck]]* (TV-serie) – Jan Stenbeck

## Priser og nominasjoner

## Referanser




## Eksterne lenker
* 
*